1999R2278 — DA — 17.12.2004 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

KOMMISSIONENS FORORDNING (EF) Nr. 2278/1999

af 21. oktober 1999

om visse gennemførelsesbestemmelser til Rådets forordning (EØF) nr. 3528/86 om beskyttelse af skovene i Fællesskabet mod luftforurening







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 3528/86 af 17. november 1986 om beskyttelse af skovene i Fællesskabet mod luftforurening ( 1 ), senest ændret ved Rådets forordning (EF) nr. 307/97 ( 2 ), særlig artikel 2 og 4, og ud fra følgende betragtninger: (1) Ved forordning (EØF) nr. 3528/86 fastsættes det, at EF yder et finansielt bidrag til de foranstaltninger, der indgår i EF-aktionen til beskyttelse af skovene mod luftforurening; (2) ifølge artikel 12 i nævnte forordning skal EF-bidraget anvendes til at dække udgifter til regelmæssig udarbejdelse af en oversigt over skader på skovene, navnlig skader som følge af luftforurening, nettet af observationsområder, hvor der foretages intensiv og permanent overvågning af skovøkosystemerne samt forsøg og pilot- og demonstrationsprojekter til bedre beskyttelse af skovene mod luftforurening; (3) af hensyn til effektivisering, forenkling og rationalisering af procedurerne på nationalt plan og EF-plan bør de forskellige foranstaltninger, som der ansøges om finansiel støtte fra EF for, årligt samles i et nationalt program for den enkelte medlemsstat; (4) der bør for det nationale program fastsættes nærmere bestemmelser for, hvordan støtteansøgninger skal se ud, og hvilke oplysninger de skal indeholde, så det bliver lettere at behandle ansøgningeme; (5) der bør indføres en ordning med forskud på EF-støtten, så medlemsstaten kan sikre, at det nationale program forvaltes forsvarligt; (6) de anmodninger om forskud og betaling af restbeløbet for det nationale program, som myndighederne forelægger Kommissionen, skal indeholde bestemte oplysninger, så det bliver lettere at undersøge, om udgifterne er i overensstemmelse med reglerne; (7) Kommissionen skal underrettes om, at foranstaltningerne gennemføres på de betingelser og inden for den frist, der er fastsat i beslutningen om ydelse af støtte; (8) medlemsstaterne skal træffe de nødvendige foranstaltninger til at sikre, at kontrollen med gennemførelsen af aktionerne i det nationale program er effektiv; (9) efter artikel 14 i Rådets forordning (EØF) nr. 3528/86 og efter Rådets forordning (EF, Euratom) nr. 2988/95 af 18. december 1995 om beskyttelse af De Europæiske Fællesskabers finansielle interesser ( 3 ) skal medlemsstaterne sikre, at de foranstaltninger, som EF finansierer, rent faktisk gennemføres, og at de gennemføres korrekt, ligesom de skal inddrive beløb, der er mistet som følge af uregelmæssigheder eller forsømmelighed; sådanne beløb er uberettigede udgifter for EF-budgettet og skal derfor tilbagebetales til EF; (10) hvis Kommissionens kontrol, der er omhandlet i artikel 14 i forordning (EØF) nr. 3528/86, afslører uregelmæssigheder, skal medlemsstaten have mulighed for at udtale sig om de konstaterede forhold; hvis det bekræftes, at der er begået uregelmæssigheder, og at de pågældende beløb dermed udgør uberettigede udgifter for EF's budget, skal de tilbagebetales til EF; (11) Kommissionens forordning (EØF) nr. 526/87 ( 4 ) bør derfor ophæves, og artikel 2 i Kommissionens forordning (EØF) nr. 1696/87 ( 5 ), senest ændret ved forordning (EF) nr. 1398/95 ( 6 ), og artikel 2 i Kommissionens forordning (EF) nr. 1091/94 ( 7 ), senest ændret ved forordning (EF) nr. 1545/1999 ( 8 ), bør udgå; (12) Kommissionens forordning (EØF) nr. 1697/87 ( 9 ) bør ligeledes ophæves; denne forordning anvendes dog på betaling af finansielle bidrag fra EF under forordning (EØF) nr. 3528/86, om hvilke der er truffet beslutning inden 1. november 1999; (13) de i denne forordning fastsatte foranstaltninger er i overensstemmelse med udtalelse fra Den Stående Skovbrugskomité — ud fra følgende betragtninger: UDSTEDT FØLGENDE FORORDNING:







Artikel 1

1. De foranstaltninger, der er omhandlet i artikel 2 og 4 i forordning (EØF) nr. 3528/86, samles i programmer, der udarbejdes hvert år på nationalt plan. Det nationale program skal omfatte alle støtteansøgninger, der indgives efter disse artikler. Det skal indeholde de oplysninger og dokumenter, der er anført i bilag I til denne forordning, og vedrøre de elementer, der er nævnt i artikel 2. Medlemsstaten sendet hvert år inden den 1. november Kommissionen programmet for det kommende år i to eksemplarer.

2. Det nationale program, der er nævnt i denne artikels stk. 1, skal senest være gennemført tre år efter, at Kommissionen har meddelt sin beslutning om at deltage i finansieringen, og der er ingen mulighed for forlængelse af fristen.

Artikel 2

Programmet i artikel 1 skal desuden omfatte:

— En oversigt over, hvilken dokumentation støttemodtagerne skal fremlægge; ved dokumentation forstås alle dokumenter, der er udarbejdet enten efter den berørte medlemsstats love eller administrative bestemmelser eller i overensstemmelse med de foranstaltninger, som myndighederne har truffet, og som kan bevise, at betingelserne for hver enkelt ansøgning er opfyldt. Oversigten skal indeholde en fortegnelse over de enkelte dokumenter, som dokumentationen består af, angivelse af, hvilke bestemmelser eller foranstaltninger dokumentationen er udarbejdet på grundlag af, samt en kort beskrivelse af dokumentationens indhold.

— En model til de formularer, støttemodtagerne skal bruge, når de indgiver deres betalingsanmodning; disse formularer skal mindst omfatte et sammendrag af de afholdte udgifter og en sammenlignende tabel over de planlagte og gennemførte foranstaltninger, både hvad angår kvantitet og kvalitet.

— En beskrivelse af de kontrol- og forvaltningsmetoder, der er indført for at sikre, at programmets foranstaltninger gennemføres på en effektiv måde, jf. artikel 14 i forordning (EØF) nr. 3528/86.

Medlemsstaten giver også Kommissionen meddelelse om eventuelle senere ajourføringer af den dokumentation, der er omhandlet i denne artikel.

▼M1

Artikel 2a

1. De kompetente organer, der ifølge artikel 14 i Europa-Parlamentets og Rådets forordning (EF) nr. 2152/2003 ( 10 ) udpeges af medlemsstaterne til at forvalte aktiviteterne i de godkendte nationale programmer, skal opfylde bestemmelserne i Rådets forordning (EF, Euratom) nr. 1605/2002 ( 11 ) og Kommissionens forordning (EF, Euratom) nr. 2342/2002 ( 12 ) samt bestemmelserne i nærværende forordning.

2. Nærmere betegnet skal de i stk. 1 omtalte organer, i det følgende benævnt »de kompetente organer«, mindst opfylde følgende kriterier:

a) de skal være offentlige organer eller private foretagender med offentlige tjenesteydelsesopgaver, forudsat de er underlagt en af medlemsstaternes lovgivning

b) de skal stille tilstrækkelig økonomisk garanti, helst udstedt af en offentlig myndighed, for især fuld tilbagebetaling af beløb, der tilkommer Kommissionen

c) de skal drives efter reglerne for forsvarlig økonomisk forvaltning

d) de skal sikre de udførte opgavers gennemsigtighed i overensstemmelse med artikel 56, stk. 1, litra a)-e), i forordning (EF, Euratom) nr. 1605/2002.

3. Ud over at opfylde kriterierne i stk. 2 skal de private foretagender, der nævnes i stk. 2, litra a), godtgøre følgende:

a) deres tekniske og faglige kapacitet ved hjælp af dokumentation for det overordnede personales uddannelse og faglige kvalifikationer

b) deres økonomiske og finansielle kapacitet ved hjælp af relevante bankudskrifter eller et bevis på relevant ansvarsforsikring eller en statsgaranti eller regnskaber eller uddrag af regnskaber, som indeholder afsluttede regnskaber for mindst to år, hvis selskabsretten i det land, hvor foretagendet er hjemmehørende, kræver offentliggørelse af regnskaber

c) deres beføjelser ifølge national lovgivning til at forestå budgetgennemførelsesopgaver, således som de fremgår f.eks. af dokumentation for deres opførelse i et erhvervs- eller handelsregister eller en bekræftet erklæring eller attest, et medlemskab af en særlig organisation, direkte tilladelse eller opførelse i momsregisteret

d) at de ikke befinder sig i en af de situationer, der beskrives i artikel 93 og 94 i forordning (EF) nr. 1605/2002.

4. Kommissionen indgår en aftale med de kompetente organer i overensstemmelse med artikel 56 i forordning (EF, Euratom) nr. 1605/2002 og artikel 35 og 41 i forordning (EF, Euratom) nr. 2342/2002.

5. De kompetente organer foretager regelmæssig kontrol for at sikre, at de foranstaltninger, der finansieres på grundlag af forordning (EF) nr. 2152/2003, er blevet udført korrekt. De træffer passende foranstaltninger for at forhindre uregelmæssigheder og svig og indleder om nødvendigt søgsmål for at generhverve tabte, uberettiget udbetalte eller ukorrekt anvendte midler.

6. De kompetente organer giver Kommissionen alle ønskede oplysninger. Kommissionen kan foretage dokumentkontrol og kontrol på stedet for at godtgøre deres eksistens, relevans og hensigtsmæssige funktion i overensstemmelse med reglerne for forsvarlig økonomisk forvaltning.

7. De kompetente organer er det mellemled, hvor Fællesskabets bidrag betales, hvor regnskaber føres, og hvor bogføring af modtagelse og udbetaling af bidrag til støtte for det nationale program finder sted, herunder alle fakturaer og andre dokumenter med tilsvarende attestationsværdi til støtte for programmets direkte og indirekte omkostninger.

▼B

Artikel 3

1. I henhold til artikel 13 i forordning (EØF) nr. 3528/86 udpeger medlemsstaten de myndigheder, der har beføjelse til at gennemføre programmet.

2. Myndighederne kan anmode om et forskud på højst 50 % af EF's finansielle støtte til det nationale program, idet en sådan anmodning dog tidligst kan indgives den 1. januar året efter det år, hvor Kommissionen har meddelt sin beslutning om finansiering af programmet.

3. Myndighederne kan anmode om endnu et forskud, på højst 30 %, når den fremlægger bevis for, at 60 % af det første forskud for det samme program er brugt.

4. Restbeløbet betales, efter at Kommissionen har modtaget og godkendt den endelige rapport, den endelige finansielle opgørelse og den endelige betalingsanmodning for det nationale program.

Artikel 4

1. Myndighederne fremsender hvert halve år, fra den 1. juli året efter det år, hvor Kommissionen har meddelt sin beslutning om finansiering af programmet, en opgørelse over betalingerne til modtagerne, jf. bilag II, ledsaget af en oversigt over, hvordan arbejderne forløber.

2. Myndighederne indsender deres anmodninger om betaling af forskud på og restbeløb for det nationale program til Kommissionen i to eksemplarer, jf. bilag III til denne forordning.

Artikel 5

1. Når en medlemsstat inddriver beløb, der er mistet som følge af uregelmæssigheder eller forsømmelighed, tilbagebetaler den dem til EF.

2. Hvis Kommissionen inden for en frist på fire år efter betalingen af restbeløbet konstaterer en uregelmæssighed i forbindelse med en foranstaltning finansieret af EF, og det pågældende beløb ikke er tilbagebetalt til EF efter stk. 1, forelægger den situationen for den berørte medlemsstat og giver den mulighed for at kommentere den.

3. Hvis Kommissionen, efter at have undersøgt situationen og gennemgået den berørte medlemsstats eventuelle bemærkninger, konstaterer, at uregelmæssigheden bekræftes, tilbagebetaler medlemsstaten de pågældende beløb.

Artikel 6

Forordning (EØF) nr. 526/87 ophæves, og artikel 2 i forordning (EØF) nr. 1696/87 og artikel 2 i forordning (EF) nr. 1091/94 udgår.

Artikel 7

Forordning (EØF) nr. 1697/87 ophæves. Den anvendes dog fortsat på de EF-bidrag under forordning (EØF) nr. 3528/86, der er truffet beslutning om inden den 1. november 1999.

Artikel 8

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.









BILAG I

BESKYTTELSE AF SKOVENE I FÆLLESSKABET MOD LUFTFORURENING (FORORDNING (EØF) Nr. 3528/86)

Oplysninger vedrørende det nationale program for 20.. (år)

MEDLEMSSTAT:

1. Kort beskrivelse af programmet: kontaktled hos myndighederne (kontaktpersonens/-organets navn, adresse, telefonnummer, telefax, e-post), dato for påbegyndelse og afslutning af programmets gennemførelse, samlede udgifter til programmet og støtte, der er ansøgt om (i procent af de samlede udgifter), udgifternes fordeling på de forskellige foranstaltninger, foreløbig planlægning af gennemførelsen og oplysning om, hvilket organ EF-støtten til det nationale program skal udbetales til (navn og bankoplysninger), bekræftelse af, at arbejderne ikke påbegyndes inden programmets indgivelse, bekræftelse af, at der under programmet ikke indgives ansøgninger om andre EF-midler, og finansiel programmering for det nationale program: anvend formular 1 og 1b.

2. Individuelle ansøgninger om støtte under artikel 2 i forordning (EØF) nr. 3528/86 (observationsområder, hvor der foretages intensiv og permanent overvågning af skovøkosystemerne): anvend formular 2 og 2a og/eller 2b og/eller 2c og/eller 2d.

3. Individuelle ansøgninger om støtte under artikel 4 i forordning (EØF) nr. 3528/86 (forsøg og pilot- og demonstrationsprojekter: anvend formular 3 og 3a.

Forklarende bemærkninger

De overvågnings- og forsøgsaktiviteter, der forelægges Kommissionen med henblik på at opnå EF-samfinansiering efter Rådets forordning (EØF) nr. 3528/86 om beskyttelse af skovene i Fællesskabet mod luftforurening, samles hvert år i et program for hver medlemsstat. EF's støtte udbetales for hvert program til medlemsstaternes udpegede myndigheder, der så refunderer de respektive ansvarlige organers udgifter.

I programmet indgår alle aktiviteterne som individuelle ansøgninger, der skal gennemføres og forelægges med henblik på EF-samfinansiering efter artikel 2 og 4 i forordning (EØF) nr. 3528/86 med ændringer.







Aktivitetstyper: Type A: Overvågning af skovøkosystemerne (artikel 2 i forordning (EØF) nr. 3528/86) Undertype A1: Det systematiske net (16 x 16 km) som f.eks. den årlige undersøgelse af kronernes tilstand, en eventuel gentagelse af undersøgelsen af skovjordbundens tilstand eller undersøgelse af bladenes kemiske sammensætning. Undertype A2: Bedømmelser af områderne for intensiv overvågning. Undertype A3: Eventuelle supplerende aktioner, der kræves i forbindelse med den systematiske eller intensive overvågning (som f.eks. ringprøver, særlige undersøgelser mv.). Undertype A4: Forslag til evaluering af samtlige data fra det systematiske net og fra den intensive overvågning på europæisk eller regionalt plan (herunder ekstern evaluering). Type B: Forsøgsaktiviteter (artikel 4 i forordning (EØF) nr. 3528/86)







Prioriteter: 1. prioritet: Obligatoriske bedømmelser og obligatoriske analyser med den fornødne nøjagtighed (QC/QA). 2. prioritet: De vigtige bedømmelser eller analyser, der ikke er obligatoriske (f.eks. analyser af fakultative parametre). Også midlertidige ekstraforanstaltninger, der skal sikre kvaliteten, hører til her. 3. prioritet: Alle andre aktiviteter, der ikke er anført i manualen/forordningen. Denne kategori omfatter også bedømmelser og analyser, der udføres på anden måde end beskrevet i manualen/forordningerne, samt alle forsøgsaktiviteter (artikel 4).

I programmerne anføres den støtte, som der ansøges om, separat for hver af disse tre prioriterede kategorier.

Formularer:

Følgende formularer skal bruges ved forelæggelsen af programmerne:

— et programoversigtsark (formular 1)

— et finansieringsark (formular 1b)

— ark med generel information (formular 2 og 3)

— ark med særlig information (formular 2a, 2b, 2c og 2d).

Programoversigtsarket indeholder administrative oplysninger om den nationale myndighed og korte oplysninger om alle vedlagte individuelle ansøgninger, herunder en tidsplan. Programoversigtsarket dateres, underskrives og stemples af den nationale myndighed, der indsender det. Under underskriften anføres underskriverens navn med trykte bogstaver. Finansieringsarket indeholder oplysninger om den forventede anvendelse af EF-støtten. For hver individuel ansøgning om medfinansiering vedlægges der et ark med generel information (formular 2 i forbindelse med artikel 2-aktioner, formular 3 i forbindelse med artikel 4-aktioner), der indeholder generelle informationer om den individuelle ansøgning, og et ark med særlig information (formular 2a og/eller 2b og/eller 2c og/eller 2d), der indeholder tekniske oplysninger. Arkene med generel information dateres, underskrives og stemples af ansøgerens repræsentant. Under underskriften anføres underskriverens navn med trykte bogstaver.







Formular 1: Programoversigtsark, der indeholder administrative oplysninger om den nationale myndighed og korte oplysninger om alle individuelle ansøgninger, herunder en tidsplan. Formular 1b: Finansieringsplan for det nationale program. Formular 2: Alle individuelle ansøgninger vedrørende overvågningsaktiviteter (artikel 2): Ark med generel information (type A1/A2/A3/A4-aktiviteter). Formular 2a: Individuelle ansøgninger vedrørende type A1-aktiviteter: Ark med særlig information om aktiviteter i forbindelse med det systematiske net. Formular 2b: Individuelle ansøgninger vedrørende type A2-aktiviteter: Ark med særlig information om bedømmelser af områder til intensiv overvågning Formular 2c: Individuelle ansøgninger vedrørende type A3-aktiviteter: Ark med særlig information om aktiviteter i forbindelse med supplerende aspekter ved den intensive overvågning. Formular 2d: Individuelle ansøgninger vedrørende type A4-aktiviteter. Ark med særlig information om aktiviteter i forbindelse med evaluering af den intensive overvågning Formular 3: Alle individuelle ansøgninger vedrørende forsøgsaktiviteter (artikel 4): Ark med generel information (type B-aktiviteter) Formular 3a: Alle individuelle ansøgninger vedrørende forsøgsaktiviteter (artikel 4): Ark med særlig information (teknisk resumé).









BILAG II

Indledende bemærkninger

Anmodninger om forskud og betalinger, halvårsopgørelser og oversigter over arbejdernes forløb samt alle supplerende oplysninger sendes i to eksemplarer til:.

Europa-Kommissionen

Generaldirektoratet for Landbrug

Afdeling VI/FII/2

Rue de la Loi/Wetstraat 200

B-1049 Bruxelles/Brussel

Halvårsopgørelser over betalinger

Anvend formularen i tabel 1.

Oversigt over arbejdernes forløb

Anvend formularen i tabel 2.









BILAG III